

[image: image1.png]%@ CAPVXXEHUE “3APABE 3A BCUYKIA”






Участия, станали традиция

Вокална група "Балкански ритми" за пореден път показа своята класа, като изпълнител. Тази група от гр. Плевен, представяща читалище "Пробуда1990" в ЖК Дружба, участва в дванадесетия ежегоден фестивал на вокалните изкуства при столичните народно читалище 'Райко Алексиев 1947' град София, народно читалище 'Христо Смирненски 1945' град София, народно читалище ' Георги Сава Раковски 1925' град София, организиран по инициатива на Сдружение на софийските читалища. Това сдружение представя в мероприятия дейността на различните секции към тях по жанрове, поезия, вокално пеене, музика, театрални изяви и приложни изкуства. Именно на 21 април 2013 бе организирана и представена вокалната дейност. В нея нашата плевенска група взе участие. Тя единствената нестолична група изявила се в този фестивал. Състезателния ден е разделен на две части, индивидуални изпълнения до обяд и групи след обяд. Тричленно жури с Председател академик Валентин Бобевски, диригент на хор "Гусла" и водещ специалист в хоровото дирижиране, оценяваше изпълненията. Повечето бяха на стари градски песни, затова представянето на "Балкански ритми" направи силно впечатление. Те изпяха четири народни песни, от балканския регион, включващи се в регламент от 12 минути. Деветте изпълнителки, членове на Клуб на хората с увреждания и пенсионера на ул. „Гренадирска“ 34 А, с корепетитор и ръководител Борислав Лазаров изпълниха родопска и северняшка народни песни, както гръцка и македонска. Тяхното изпълнение, много вълнуващо, им осигури участие в гала концерта, който ще се състои на 29 май 2013 г. в Културен дом на ЖК Красно село- София. Нашите участници бяха водени от Председателя на читалище "Пробуда 1990" г-жа Даниела Заркова.

   Организацията на фестивала бе перфектна. Нарочен човек посрещна нашите изпълнители на софийската гара, бе им осигурен обяд  и стая за почивка, преобличане и разпяване преди концерта. Въпреки, че групата бе единствена съставена от хора с увреждания, никой не изрази пренебрежение или състрадание, напротив всички много им се радваха, приемаха ги лъчезарно, като равни с тях, като хора и изпълнители с капацитет, възможности и потенциал. Трябва да отбележим, че обществото е вече толерантно и приема хората с увреждания, като равни с тях и с равни възможности. Участието на групата стана вече традиционно в софийските изяви, в сътрудничеството между читалищата, което може само да ни радва и гордее.

инж. Р. Петков, организатор клуб

УС на ССБ-Плевен се отчете пред своите членове

През първите месеци на 2013 г. се проведоха отчетните събрания на регионалната организация на слепите-Плевен. На 24 април в залата на читалище ЛИК Плевен премина и отчетът на Управителен съвет на териториалната организация на ССБ. Мероприятието бе съчетано и със среща на слепите хора с кандидатите за народни представители от листата на Политическа партия "ГЕРБ" от плевенски многомандатен избирателен район. Те запознаха членовете с програмата си за бъдеща работа в Парламента. Поставиха им много въпроси, касаещи проблемите на хората с увреждания, законодателни промени и инициативи.

След срещата, Председателят Володя Атанасов даде думата на сътрудничката Ермила Александрова да прочете, следвайки приетия дневен ред, Отчетен доклад, Финансов отчет и План програмата за работа през 2013/2014 г. Присъстващите 35 члена приеха единодушно тези документи. При обсъждането им имаше доста добри отзиви за това, че се увеличават броя екскурзии на дружеството, честванията на различните празници, лектории и др. Много добри участия с призове донесоха отборите по спортен риболов и шахмат. Отново се постави един болен за всички въпрос, този за вокалната група "Пей, сърце". По думите на регионалният председател Павлин Ангелов, тя ще продължи да работи, когато по-голямата част от участниците в нея са хора с увредено зрение. Предстои такава среща и уточняване бъдещата и работа. Друго, което предстои да се разреши е колективното посещение на почивната станция на слепите "Релакс", с ползването на правото на балнеолечение от социалното министерство.

След изчерпване на дневния ред събранието бе закрито. Участниците бяха почерпени в клуба на ул. Гренадирска 30 със средства осигурени от партия "ГЕРБ".

Отчетно събрание на диабетиците

Асоциация”Диабет”-Дружество гр.Плевен е сдружение с нестопанска цел и е регистрирано през 1993год. Дружеството е член на БАДиабет,която е призната за национално представителна и приета за член на Националния съвет на хората с увреждания. През 2012г.става пълноправен член на Международната Диабетна Федерация (IDF).

На 16 април 2013 г. от 15 часа в клуб "Завой клуб" се проведе отчетно събрание на БАД-дружество Плевен. Присъстваха 62 члена на дружеството. В дневния ред бе включен Отчетен доклад на УС, Отчет на контролната комисия, План програма за дейността през 2013г. От доклада, прочетен от председателката Даниела Илиева стана ясно, че в редовете на дружеството членуват приблизително 300 диабетно болни.За дейността се разработва годишна план програма,  която включва основните мероприятия, направления и насоки за осъществяване на основните цели и задачи стоящи пред дружеството. Силите са насочени преди всичко  към обучението на хората с диабет, което е главна част от лечението и отсрочване във времето на тежките увреждания, който нанася неконтролирания диабет. Посещавайки офиса и споделяйки проблемите си диабетиците са срещали в лицето на ръководството съдействие, разбиране и помощ свързана със здравословни проблеми,съдействие при необходимост от консултация с лекар специалист в дадената област,записване за вливания в ендокринологичните отделения на болниците,също записване и за специализираните болници за рехабилитация-Национален комплекс”-ЕАД-по клинични пътеки  в Овча могила,Вършец,Павел баня и др. Една от точките в дневния ред включваше запознаване с "Правила и ред за осъществяване на обществено-полезна дейност, набиране и разходване на имущество на дружеството",регистриран в министерството на правосъдието,  даващ информация за регистрацията на дружеството, правилата за неговата работа, законността за ползване,  личните данни на членовете, при нужни за тях дейности. Поставени бяха много въпроси за малкия брой тест ленти, иглички и писалки, за ортопедичните обувки, намаления брой вливания против полиневропатия, почивките, както и липсата на глюкомери за болни с диабет тип 2. Поставянето на различните въпроси на едно място, дава възможност за една по-обстойна информация за всички. Разбира се на всички е ясно, че проблеми има и те няма да бъдат решени веднага, като се има предвид кризата в която се намираме. На всички членуващи в организацията, които са платили своя членски внос се предоставя безплатен подсладител в офиса на асоциацията. Бе дадена информация от БАД-София и за ново място за рехабилитация, а именно в Несебър. Това е място, което може да бъде ползвано не само от диабетици, но и други болни.

СБР-Несебър обслужва население от цялата страна, с направление от здравната каса и на свободен прием.

Болницата предоставя рехабилитационни услуги на пациенти от цялата страна за възстановяване или подобряване на здравето и за повишаване на качеството им на живот, чрез елиминиране, ограничаване или стабилизиране на патологичните процеси и посредством това предотвратяване на усложненията, вторични заболявания и развитие на инвалидност.

При проявен интерес от Ваша страна е необходимо да се обърнете към:

 Гр. Несебър, ул.“Хан Крум” 31; тел./факс: +359 2 9892206; GSM: 0889 441110; 0876 987986; 0876 204055; e-mail: sbr_nessebar@abv.bg

инж. Р. Петков, организатор клуб

Среща с инспектори от полицията

На 17 април 2013 година в Клуб на хората с увреждания и пенсионера на ул. Данаил Попов 2 се проведе среща с полицейски инспектори от второ РПУ-Плевен. Освен членовете на този клуб присъстваха и хора от клубовете на ул. Гренадирска 30 и от клуба на ул. Гренадирска 34А. Целта на тази среща, инициирана от полицията бе да се разкаже за различните видове измами сред възрастните хора, най-вече тези по телефон, както и начините за предотвратяването им. През последните години зачестяват случаите на инциденти с възрастни хора и такива с увреждания. Въпреки, че полицията успешно се справя с инцидентите, както и проведените превантивни мерки, това не пречи да съществуват такива случаи. Тъй като повечето от хората имат нагласата да реагират на телефонните измами, то те като процент са по-редки. Последните наблюдения показват, че измамниците ходят по домовете на старите и самотни хора, представяйки се за социални работници, инкасатори и търговци по домовете на различни стоки. Използвайки наивността на тези хора, те ги ограбват. Един от начините, когато влизайки в дома им, те ги черпят с бонбони съдържащи упойващи вещества и след заспиване ги ограбват. Не са редки случаите, когато взимат нотариалния акт на жилището и с документна измама го продават. Новият собственик и съдия изпълнител извеждат старият измамен собственик от дома и той се оказва на улицата. Обикновено старите хора са с по-слаб слух, и техните радиа или телевизори  са повечко усилени. Тогава не могат да чуят когато се влиза в дома им, и дори будни биват ограбвани. Колкото до телефонните измами то те са обичайните, а именно за пари, които трябва да се дадат на инспектори след катастрофа или инцидент с близък човек, за освобождаване под парична гаранция. Полицейските инспектори съветват хората, вечер, когато е тъмно да избягват преките и неосветени пътеки и подходи. В магазините и големите вериги да прибират портфейлите си и затварят чантите, защото улисани в четене на промоционални стоки стават жертва на джепчии. Инспекторите казаха, че полицията винаги е готова да се отзове при инцидент, като освен техните телефони, най-лесен за запомняне е този валиден за цялата страна, а именно 112, който автоматично препраща случаите в полицията.

Отзиви

Здравейте г-н Петков,

Честит 100-тен юбилеен брой на в-к"ВЯРА". Поздравявам Вас и екипа Ви за всеотдайността и упоритостта, с която работите над този проект вече близо 9 години. Уверен съм, че вестникът дава открит форум по всички теми и проблеми касаещи хората с увреждания от гр.Плевен и региона. С поздрав.

Д-р Емил Кючуков

Сдружение "Здраве за всички"

Здравейте  приятели,

Честит юбилей! Благодаря Ви отново, че ме направихте  почитател и ползвател на това толкова съдържателно вестниче. На пръв поглед е малко като обем, но с актуално и ценностно съдържание. Като се има в предвид, че вестник Вяра ни запознава с всичко онова което вълнува, просвещава и повдига духа на хората с увреждания. Във вестник Вяра могат да се видят рубрики  на различни и важни тематики. Специфичното тук е, че вестникът ме запознава с всичко, което е свързано с хората с увреждания на територията на плевенска община, но и национално ниво. Там се срещат материали отнасящи се до добрите практики, което е от социална значимост за включване и интеграция на хората с някакъв недъг, представляващ пречка за нормалното съществуване. Четейки вестничето е очевидно, че бариерите са преодолими, когато имаш желание и знаеш как. Не на последно място от огромно значение за читателя са рубриките със здравно съдържание, което от своя страна мотивира за водене на здравословен начин на живот. Но когато здравния проблем е факт, как да се избавим  или предпазим от задълбочаване на съответния проблем.

Искам обаче нещо и аз да добавя! В него трябва да има и материали свързани с трудовата реализация на хората с увреждания. това е толкова болезнена тема, която нито едно правителство не успя да приведе в пълноценно действие.

Този проблем винаги е решаван на парче. Какво ще рече това? Това означава, че наемането на работа е съвсем краткосрочно, ако изобщо се добереш до такова. Няма механизъм, който да мотивира и задължава работодателите да наемат на работа хора с увреждания. Според мен би трябвало във всяко предприятие или учреждение да има определен процент работни места за хора със специфични възможности. Има много съсъдбеници с висше образование, чийто дипломи , на практика остават спомен от студентските години.
Искам също така да се наблегне и на факта, че услугите личен, социален асистент и домашен помощник, за повечето нуждаещи остават само мечта. В този аспект трябва да се помисли и за горе посочените услуги улесняващи трудовата реализация, особено на зрително затруднените.

 Аз съм потърпевша от небрежното отношение на власт имащите, в смисъл на това, че за мен тези услуги са недостъпни, защото, по техни думи, съм с неуредено семейно положение, а именно, че съм вдовица и съжителствам с осигурено лице. Да, съгласна съм, но това лице не е задължено да ме обгрижва, при наличието, че живеем на един и същ адрес, но жилището, което ползваме не е собственост нито на мен, нито на съжителстващото лице.

Приятели, тайничко се надявам, че бях достатъчно ясна и конкретна, последващото оставям на екипа на вестничето "Вяра". Самото име вяра, нека бъде вдъхновител  и възстановител на вярата в човека.

Вярата крепи човека, знам, и аз никога няма да се предам! С поздрав. 

Вили Драганова

Председател сляпо-глухите, Плевен

Аз се радвам, че мога да бъда един от редовните читатели на вестник "ВЯРА", да имам възможността да споделям материали в него, като искрено се надявам, че той ще продължи своята работа и за напред. В началото искам да кажа, че това е нещо много полезно, като издание. Хората в клубовете свикнаха с него, с неговите публикации и в началото на всеки месец питат дали е излязъл новият брой и дошъл в клуба. Това е много показателно за интереса, като четиво и нуждата от него. Фактът, че излезе стотният брой идва да покаже нуждата от него. Аз лично се старая, когато имам възможност да раздавам броеве от вестника и в други населени места от общината. Интересът е показателен за досегашното и бъдещо творческо дълголетие. Информацията в него е много полезна, тематиката разнообразна, особено за работата на клубовете на хората с увреждания и пенсионера. Нужно е, според мен да се пише повече за хора с увреждания, които са успели да се реализират , като знания, възможности, потенциал в какъвто и да е вид, което би било мотивиращо и за другите инвалиди. Тези хора не трябва да се чувстват само като едни потребители в обществото, но да имат самочувствието, че са полезни, даващи от себе си. Честит юбилеен брой и успех в бъдещата работа.

Николинка Димитрова,

Организатор клуб Гренадирска 34А
Община Плевен предоставя социални услуги в семейна среда

Стартира изпълнението на проект „Подкрепа за равни възможности”, Договор 

№BG051РО001-5.1.04-0212-С0001, финансиран по Схема „Помощ в дома” на Оперативна програма „Развитие на човешките ресурси” 2007-2013 г., на стойност 236 783,52 лева Целта на проекта е осигуряване на по-добри възможности за социално включване,  пълноценно участие и независим живот на хора с увреждания.
Проектът ще се реализира в продължение на 17 месеца от „Общински домашен социален патронаж” Плевен, с териториален обхват градовете Плевен и Славяново, и селата Коиловци и Бохот. 

Дейностите предвиждат предоставяне на социалните услуги в общността „Социален асистент” и „Домашен помощник” на 116 лица с увреждания, от които 40 деца. За деца е предвидена услугата „Социален асистент” 4 часа ежедневно в работните дни, а за възрастни един „Социален асистент” ще обслужва две лица по половин ден. Домашният помощник ще обслужва по 2 часа на ден трима възрастни потребители. Грижите в семейна среда ще се извършват от 66 подбрани, обучени и наети безработни лица в трудоспособна възраст, съответно 46 социални асистенти и 20 домашни помощници.
Община Плевен

Електронни здравни досиета

От 15 април 2013 година започна приемът на заявления за получаване на уникален код за достъп до електронните здравни досиета на пациентите. Желаещите за достъп до своето досие, трябва да подадат лично формуляр в офиса на районните здравноосигурителни каси. Уникалният код за достъп ще се предава на хартиен носител в запечатан плик. Чрез него пациентът може да отвори досието си, за да види заболяванията си и извършените прегледи. За тази цел болниците ще са длъжни да качват епикризите в досиетата на болните. Информацията за извършените медицински дейности е събрана от 2009 година до сега. Пациентите ще могат да видят само тези дейности, които са по линия на Касата, т.е. - заплатените от НЗОК, а не всички прегледи, извършени от специалисти. Засега информацията ще постъпва със закъснение минимум от един месец. Ако пациентът прочете невярно съдържание, може да поиска проверка. Родителите ще имат достъп до информация за лечението на дете, без да е необходим нов код за достъп до момента на навършване на 18 години на детето.

Предвижда се и абонамент за известяване на постъпила промяна в досието на пациента чрез имейл или sms, както и възможност изборът на личен лекар да става по електронен път.

Балканиада по шахмат за незрящи

На 12 и 13 април 2013 г. в хотел София плаза се проведе Международен турнир по шах за незрящи. Участваха 36 състезатели, представляващи 9 български и 3 отбора от съседните  балкански държави – Сърбия, Македония и Румъния.

Турнирът се явява подготовка за най-добрите ни шахматисти за силно състезание  през юли в Испания.Амбициите на организаторите са тази надпревара да бъде  поставено началото на Балканско първенство по шахмат за хора със зрителни  увреждания, което да се провежда ежегодно. Турнирът за наградата на София се осъществи с финансовата подкрепа на Център  за социална рехабилитация и интеграция на незрящи. За организацията му  съдействие оказа и Съюзът на слепите в България. Състезанието бе открито на 12 април 2013 г. в 14:00 ч. Игра се в седем  кръга по Швейцарската система, като Срещите от първия кръг започнаха в 15:00 ч. Незрящите майстори на чернобелите полета местиха през целия петъчен и съботен ден. Както и при останалите спортове кризата се отразява и на шахмата за незрящи. Липсва финансиране за провеждане на тренировъчен процес, за организиране на  турнири и за изпращане на най-добрите ни шахматисти на силни международни  състезания. За разлика от стандартната шахматна дъска, при използваната в шаха за незрящи  черните полета са по-високи от белите. Всички 64 квадрата имат отвори, в които се  поставят фигурите. За да се различават отделните фигури, в горната част на  черните са забити гвоздейчета. За голямо съжаление, участници от гр. Плевен нямаше.

Съставители: инж. Румен Петков 

За контакти: тел. 064/835852

